16 снежня 1988 года прафесар Л. М. Шнеерсон перадаў кафедру гісторыі новага і найноўшага часу У. С. Кошалеву, самаму маладому на той час доктару гістарычных навук у БССР. У. С. Кошалеў стаў за ўсю 52-гадовую гісторыю кафедры яе другім загадчыкам. Як паказалі далейшыя падзеі, ён выдатна спраўляецца са сваімі абавязкамі ўжо на працягу амаль 30 гадоў. Гэта, без сумневу, унікальны факт не толькі ў гісторыі беларускай навукі, але і, верагодна, міжнароднай.